На основу члана 5.став 3. Закона о порезима на имовину ("Службени гласник РС ", број 26/01, 45/02, 80/02, 135/04, 61/07, 5/09, 101/10, 24/11, 78/11, 57/12-УС, 47/13, 68/14, 95/18, 86/19,144/20, 118/21 и 138/22) и члана 39.Статута општине Мајданпек ("Службени лист општине Мајданпек", број 7/08 и 42/18) Скупштина општине Мајданпек, на седници одржаној дана \_\_\_\_\_\_\_\_\_\_\_\_2023. године, донела је

**О Д Л У К У**

**о стопи амортизације за коју се умањује вредност непокретности, осим земљишта, која чини основицу пореза на имовину обвезника који не води пословне књиге на територији општине Mајданпек**

**Члан 1.**

Овом Одлуком утврђују се стопа амортизације у општини Мајданпек за коју се умањује вредност непокретности, осим земљишта, која чини основицу за утврђивање пореза на имовину обвезника који не води пословне књиге.

**Члан 2.**

Стопа амортизације из члана 1. ове Одлуке износи 1,00 % годишње, применом пропорционалне методе, а највише до 40%, почев од истека сваке календарске године у односу на годину у којој је извршена изградња, односно последња реконструкција објекта.

**Члан 3.**

Доношењем ове Одлуке престаје да важи Одлука о стопи амортизације за коју се умањује вредност непокретности, осим земљишта, која чини основицу пореза на имовину обвезника који не води пословне књиге на територији општине Mајданпек („Службени лист општине Мајданпек“, број 23/13).

**Члан 4.**

Ова Одлука ступа на снагу осмог дана од дана објављивања у "Службеном листу општине Мајданпек", а примењиваће се од 1. јануара 2024. године.

**Члан 5**

Ову Одлуку објавити у "Службеном листу општине Мајданпек" и на интернет страни www.**majdanpek**.rs.

**СКУПШТИНА ОПШТИНЕ МАЈДАНПЕК**

**Број: 436-283 од \_\_\_\_\_\_\_\_\_\_\_2023. године**

**ПРЕДСЕДНИК СКУПШТИНЕ,**

**Никола Науновић**

**О б р а з л о ж е њ е**

Законски основ за доношење ове Одлуке је садржан у уводном делу.

Чланом 5.став 3. Закона о порезима на имовину ("Службени гласник РС ", број 26/01, 45/02, 80/02, 135/04, 61/07, 5/09, 101/10, 24/11, 78/11, 57/12-УС, 47/13, 68/14, 95/18, 86/19,144/20, 118/21 и 138/22 ) прописано је да је вредност непокретности за пореског обвезника који не води пословне књиге вредност непокретности утврђена у складу са Законом о порезима на имовину, осим земљишта, и може се умањити за амортизацију по стопи једнакој за све непокретности на територији јединице локалне самоуправе, која износи до 1% годишње применом пропорционалне методе, а највише до 40%, почев од истека сваке календарске године у односу на годину у којој је извршена изградња, односно последња реконструкција објекта, а на основу одлуке скупштине јединице локалне самоуправе о висини стопе амортизације која важи на дан 1. јануара године за коју се утврђује порез на имовину и која је објављена у складу са овим законом.

За изграђени објекат над којим је, односно уз који је, извршена доградња тако да дограђени део није посебни део тог објекта, умањењe вредности за амортизацију у складу са ставом 3. овог члана врши се у висини:

1) по којој би се вредност објекта умањивала да није дограђен – кад је корисна површина дела објекта пре доградње већа од корисне површине дограђеног дела;

2) по којој би се умањивала вредност дограђеног дела да је посебни део тог објекта – кад је корисна површина дела објекта пре доградње мања или једнака у односу на корисну површину дограђеног дела.

Реконструкцијом, односно доградњом објекта, у смислу става 3. овог члана, сматра се реконструкција, односно доградња, у складу са законом којим се уређују планирање и изградња.

Разлози за доношење ове Одлуке је усклађивање са Законом о порезима на имовину и стопом умањења која важи у осталим општинама и градовима.

Одељење за финансије, буџет

и трезор